વિશાળ ટાર્ગેટનો પીછો કરવા ઉતરેલી પુણેની ટીમ શરૂઆતથી ફસડાતી દેખાઈ. ઓપનર અને કેપ્ટન અજિંક્ય રહાણે (10) અને મયંક અગ્રવાલ (20) આઉટ થયા બાદ કોઈ બેટ્સમેન ક્રિઝ પર ટકી શક્યો નહોતો. વધતા રનરેટના પ્રેશરમાં એક બાદ એક વિકેટો પડતા પુણેનો પરાજય નક્કી થઈ ગયો. પુણે 16.1 ઓવર્સમાં 108 રનમાં ઓલઆઉટ થઈ ગઈ હતી. દિલ્હી તરફથી ઝાહિર ખાન અને અમિત મિશ્રાએ 3-3 વિકેટ ઝડપી હતી. મેચમાં સદી ફટકારવા બદલ સંજુ સેમસનને મેન ઑફ ધ મેચ જાહેર કરાયો હતો.